b'\n_START_ARTICLE_\nCodex Hardenbergianus\n_START_SECTION_\nProveniens\n_START_PARAGRAPH_\nAv marginaler fremg\xc3\xa5r at boken har tilh\xc3\xb8rt hellewiig hardennbergh. Helvig Hardenberg ble f\xc3\xb8dt p\xc3\xa5 Hvedholm p\xc3\xa5 Fyn i 1540, og ble gift i 1558 med Erik Rosenkrantz, som var lensherre p\xc3\xa5 Bergenshus fra 1560\xe2\x80\x931568 og interessert i norsk historie. Paret flyttet i 1568 til Fyn, hvortil manuskriptet trolig fulgte med. I 1670 befant det seg i Det Kongelige Bibliotek i K\xc3\xb8benhavn, hvor det stadig er (i H\xc3\xa5ndskriftsamlingen). Det er et av f\xc3\xa5 manuskripter som er navngitt etter en kvinne. _NEWLINE_Manuskriptet er p\xc3\xa5 1700-tallet blitt innbundet i et s\xc3\xa5kaldt speilbind, med forgyldninger og blindtrykte rammer og dekorasjoner. P\xc3\xa5 ryggen ses det danske v\xc3\xa5penskjold samt Christian VIIs monogram. Tittelen lyder: MAGNI GULET. LOV. IT. CHRIST. R &c. H\xc3\xa5ndskriftets hoveddeler har opprinnelig v\xc3\xa6rt forskjellige b\xc3\xb8ker og er rimeligvis f\xc3\xb8rst bundet sammen i det 16. \xc3\xa5rhundre. _NEWLINE_Store deler av manuskriptet ble utgitt i faksimile til kong Olav Vs 80 \xc3\xa5rs f\xc3\xb8dselsdag i 1983.'